



МОДЕЛ НА ДОГОВОР
за купопродажба на природен гас



Склучен помеѓу:


1. _______________________________, со адреса____________________, ЕДБ:___________________, ЕМБС:_________________, застапувано од_____________, EIC код _________________ во понатамошниот текст: Продавач и

2.	АД ЗА ПРОИЗВОДСТВО НА ЕЛЕКТРИЧНА ЕНЕРГИЈА ЕЛЕКТРАНИ НА СЕВЕРНА МАКЕДОНИЈА, во државна сопственост, Скопје, ПОДРУЖНИЦА ЕНЕРГЕТИКА – Скопје (скратен назив АД ЕСМ Подружница Енергетика Скопје), со седиште на ул. 16-та Македонска бригада бр.18 Скопје - Гази Баба, ЕДБ 4030005560757 и ЕМБС подброј 6023754/8, застапувано од Директор Марјан Милошевски, EIC код 33XADELEMSKOPJEI, во понатамошниот текст: Купувач



I. 	ПРЕДМЕТ НА ДОГОВОР
Член 1
(1) [bookmark: _GoBack] Предмет на овој Договор е уредување на правата и обврските помеѓу _____________________ од една страна како Продавач и АД ЕСМ Подружница Енергетика Скопје како Купувач, а кои произлегуваат од склучувањето на овој Договор за купопродажба на природен гас, согласно објавениот Jавен повик бр.09-2026 од 06.11.2026 година. 
(2) Продавачот му продава на Купувачот природен гас согласно Законот за енергетика, подзаконските акти донесени од надлежното регулаторно тело, друг надлежен орган или учесницнте на пазарот на природен гас, Законот за облигациони односи и останати позитивни законски прописи.
(3) Со овој Договор, Продавачот се обврзува да врши континуирана испорака на природен гас со определени физичко-хемиски својства на паритет DAP во место на испорака ГМС Жидилово, во количество и динамика под услови утврдени со овој Договор. Купувачот се обврзува да врши континуирано пpeземање на гасот и плаќање за преземените количини во согласност со условите, на начин и во рок како што е предвидено во овој Договор.










II. 	КОЛИЧИНА, КВАЛИТЕТ И ДИНАМИКА НА ИСПОРАКА НА ПРИРОДЕН ГАС
Член 2
(1) Продавачот е должен да ги испорача, а Купувачот да ги преземе договорените номинирани количини на природен гас.
· Ранг на дневни најави:
Табела 1
	2026

	Количини-MWh
	08.11.2026 (06:00h CET) до 01.12.2026 (06:00h CET)

	минимална дневна најава за групна набавка
	0,00 MWh

	максимална дневна најава за групна набавка
	2.000,00 MWh



(2) Квалитетот на природниот гас испорачан од Продавачот, согласно Мрежните правила за измена и дополнување на Мрежните правила за пренос на природен гас (Сл.весник на PCM 285/22), ќе биде со следните референтни вредности:
· Метан (C1) минимум 75;
· Азот (N2) максимум 6;
· Јаглерод диоксид (СО2) максимум 3;
· Бруто (горна) калориска моќ максимална 13,67 Kwh/м3; минимална 10,17 Kwh/м3 
· Вобе индекс максимална 16,33 Kwh/м3 ; минимална 13,07 Kwh/м3;
· Точка на росење на вода, не повисока од минус 8 степени Целзиусови ( -8 оС ) при притисок од 39,2 bar;
· Температура на природен гас : од +0 С до +50 оС;
Горенаведените референтни услови за температура, притисок и влажност, кои треба да се користат за мерења и пресметки на природен гас, се 273,15 K (=0 °C) и 101,325 kPa (=1,01325 bar (апсолутна) за вистински сув гас.
(3) Продавачот е должен до Купувачот да достави Сертификат за квалитет на природен гас на прекугранична излезна точка ГМС Ќустендил / Жидилово најдоцна 10 работни дена по завршување на месецот на испорака.
(4) Како временска зона се зема Централно Европско време (CET).
(5) Количината на природен гас испорачана до Купувачот во текот на соодветниот месец се прикажува во месечното усогласување на испорачани / преземени количини на природен гас. Месечното усогласување на испорачани / преземени количини на природен гас содржи информации за договорените, испорачаните, одбиените и неиспорачаните количини на природен гас. Продавачот го составува месечното усогласување на испорачани / преземени количини на природен гас и го испраќа по е-пошта до Купувачот во рок од 5 (пет) дена по завршувањето на месецот на испорака.
(6) Во случај да постои разлика меѓу двете договорни Страни за месечното усогласување на испорачани/преземени количини на природен гас, веродостојни се податоци од Операторот на системот за пренос на природен гас на Република Северна Македонија.



III. 	НАЧИН И МЕСТО НА ИCПOPAКA НА ПРИРОДЕН ГАС 
Член 3
(1) За место на испорака и мерење на природениот гас се смета местото на испорака главна мерна станица (ГМС) Жидилово.
(2) Мерењето односно отчитувањето на мерните уреди на испорачаното количество природен гас ќе се врши во согласност со член 29 од Правилата за снабдување со природен гас.
(3) Продавачот е должен да го информира Купувачот веднаш (по телефон и маил порака) штом дознае за настанати проблеми во преносот на природен гас на електронски адреси и телефонски броеви на лицата наведени во Член 8 став 1.

IV. 	ПРЕСМЕТКОВНИ ЕЛЕМЕНТИ НА ПРИРОДНИОТ ГАС
Член 4
(1) Продавачот ќе му доставува месечна фактура на Купувачот за услугата продажба на природен гас по завршување на календарскиот месец.
(2) Продажната месечна цена на природен гас е со следните пресметковни елементи:
· Цена за набавка на природен гас;
· Износ на ДДВ (доколку се работи за даночен обврзник во Република Северна Македонија);
(3) Трошоците за пренос на испорачаните количини на природен гас и трошоците за балансирање на системот за пренос на природен гас ги покрива Купувачот. 
(4) До колку надлежното регулаторно тело, друг надлежен орган или некој од учесниците на пазарот на природен гас, предвиди дополнителни надоместоци, кои ќе произлезат од законската регулатива и подзаконските акти, истите ќе се засметуваат во продажната месечна цена на учесниците на пазарот на природен гас.

V. ЦЕНА НА ДОГОВОРОТ, НАЧИН НА ПЛАЌАЊЕ И ОБЕЗБЕДУВАЊЕ НА ПЛАЌАЊЕТО
Член 5
(1) Цена на договорот: маржа од ХХХ EUR/MWh (ХХХХХ евра за MWh) за целиот период на испорака.
(2) Продавачот се обврзува во рок од 10 дена по истекот на месецот да достави конечна    фактура со пресметка за потврдените номинации на природен гас и цени на природен гас, на следниве електронски адреси:  
esm-proizvodstvo.prirodengas@elem.com.mk.
prirodengas@esm-proizvodstvo.mk
marjan.milosevski@elem.com.mk 
anabela.tegovska@elem.com.mk 
(3)  Износот на конечната фактура ќе претставува сума од производот на номинираната количина на природен гас за соодветниот ден (Kn) и цената на природниот гас за соодветниот ден (Сn) зголемена за маржата, и се пресметува по следнава формула:

I=∑_(n=1)^n[(Kn*(Cn+Mаржа)]





каде што:
I – вкупен износ на конечната фактура
n – број на денови во периодот
Kn – номинирани количини за денот n
Cn – цена на Dutch TTF берза на денот n
Како цена на Dutch TTF се зема цената од следниов линк: 
https://www.eex.com/en/market-data/market-data-hub  
Со следниве опции во менито “advanced search”:
Commodity: Natural gas
Pricing: Spot
Area: TTF
Product: DA (day ahead)
Се следи цената во менито “table” за соодветниот ден на тргување (trading day).

Напомени:
Цената од соодветниот ден на тргување (trading day) се однесува на денот на испорака (delivery day)
За деновите кога нема податоци за одредување на дневна цена, ќе се земе предвид последно достапната цена од ден на тргување (trading day).

(4) Продавачот се обврзува во рок од 10 дена по истекот на месецот да достави конечна фактура со пресметка за потврдените номинации на природен гас и цени на природен гас, на следниве електронски адреси:  

esm-proizvodstvo.prirodengas@elem.com.mk 
prirodengas@esm-proizvodstvo.mk 
marjan.milosevski@elem.com.mk 
anabela.tegovska@elem.com.mk 

(5) Продавачот се обврзува во рок од 10 дена по истекот на месецот на испорака да издаде конечна фактура, а Купувачот се обврзува да ја плати конечната фактура во рок од 10 дена по нејзиното примање.
(6) Пресметката на денарската противвредност на профактурата и конечната фактура  ќе се врши по средниот курс на НБРСМ на датумот на издавање на профактурата/ конечната фактура.

VI. НАЧИН И ПОСТАПКА ЗА НАДОМЕСТ НА ШТЕТА
Член 6
(1) Секоја договорна страна ќе биде должна да надомести штета на другата договорна страна за неисполнување или повреда на договорните обврски, настанати по вина на таа страна во согласност со одредбите за надомест на штета, утврдени во Законот за облигациони односи.
(2) Продавачот и Купувачот се ослободуваат од одговорноста за неисполнување или повреда на договорните обврски, ако тоа е предизвикано од дејствија, настани или акти на државните органи, врз што страните не можат да влијаат или што не зависат од нивната волја.
(3) Договорните страни нема да бидат одговорни за штетите или за какво било неизвршување или доцнење во извршувањето на каква било обврска од овој договор, каде таквото извршување или доцнење е предизвикано од виша сила, односно настани, појави или околности разумно надвор од контрола на таа страна вклучително без прејудицирање на генералноста на претходното, неизвршување или доцнење предизвикано од или како резултат на виша сила, штрајкови, пожари, поплави, војни (без разлика дали е прогласена или не) бунтови, ембарга, несреќи, ограничувања, наметнати од какви било надлежни власти коишто директно и неизбежно влијаат врз извршувањето на обврските од овој договор.
(4) Страната чиешто извршување е под такви влијанија, треба веднаш да ја извести другата страна, укажувајќи на природата на односната причина и до колку е можно да ја информира другата страна за очекуваното траење на настанатата Виша сила.

VII.ВРЕМЕТРАЕЊЕ НА ДОГОВОРОТ
Член 7
(1) Договорните страни се согласни овој договор да важи во периодот од 08.11.2026 година (06:00h CET) до 01.12.2026 година (06:00h CET).
(2) Сите измени и дополнувања на овој договор ќе се прават со Анекс и се сметаат за правноважечки, ако се склучени во писмена форма и потпишани од овластени претставници на двете договорни страни.
(3) Овој договор може да се раскине со заедничка согласност на двете договорни страни при што ќе се уредат начинот, времето и условите под кои ќе престане да важи Договорот.
(4) Во случај на отпочнување на предстечајна, стечајна постапка, односно ликвидациона постапка на една од договорните страни, секоја од страните е должна веднаш писмено да ја извести другата договорна страна.

VIII. ГЕНЕРАЛНИ ИЗВЕСТУВАЊА
Член 8
(1) Договорните страни се согласни доставувањето на сите известувања во врска со овој Договор да биде во писмена форма, по пошта со препорачана пратка со повратен рецепис или да се одвива по електронски пат, на следниве адреси:
За Купувачот:
· marjan.milosevski@elem.com.mk         
· aneta.koneska@elem.com.mk
· gjanev@esm-proizvodstvo.mk 
· anabela.tegovska@elem.com.mk             
· dragan.noveski@elem.com.mk
· suzana.krstevska@elem.com.mk 
· zoran.remenski@elem.com.mk 

За Продавачот:
_________________

(2) Договорните страни се согласни доколку дојде до промена на  седиштето на некоја од договорните страни, во рок од 5 (пет) дена од извршената промена да ја известат, по писмен пат во електронска пошта, другата договорна страна, во спротивно ќе се смета дека доставата на писменото известување е уредно извршена, доколку е направен обид писменото известување да се предаде на наведените адреси во овој Договор, а договорните страни нема да бидат пронајдени на наведените адреси.



IX. НАЧИН НА РЕШАВАЊЕ НА СПОРОВИТЕ И ВАЖЕЧКО ПРАВО
Член 9
(1) Споровите што евентуално би настанале со применување и реализацијата на овој договор, Договорните страни, пред сé, ќе се обидат да ги решаваат спогодбено, а до колку тоа не е можно, за решавање месно ќе биде надлежен Основниот Граѓански суд во Скопје.
(2) За сé што не е утврдено во овој Договор, а произлегува од неговото исполнувања, ќе се применуваат одредбите од Законот за облигациони односи (со сите измени и дополнувања), Законот за Енергетика, Мрежните правила за пренос на природен гас, Правилата за пренос на природен гас и сите останати позитивни законски и подзаконски прописи на Р.С. Македонија.

X. КАЗНЕНА КАМАТА ЗА ЗАДОЦНЕТО ПЛАЌАЊЕ 
Член 10
(1) Договорниот орган кој ќе задоцни со исполнувањето на паричната обврска (плаќањето) од овој Договор, долгува, покрај главнината, и законска казнена камата, согласно член 266-а став 6 од Законот за облигациони односи и точка 3 од одлуката за референтна каматна стапка за пресметување на стапката на казнена камата (Сл.весник на РМ број 139/08).
(2) Продавачот има право на казнена камата без оглед на тоа дали претрпел некаква штета поради задоцнувањето. Ако штетата што ја претрпел Продавачот поради задоцнувањето е поголема од износот што би го добил на име казнена камата, тој има право да бара разлика до целосниот надомест на штетата.

XI. НЕ ИЗВРШУВАЊЕ НА ДОГОВОРОТ
Член 11
(1) Доколку Продавачот не успее да ја испорача целата или дел од договорената количина на природен гас согласно овој Договорот и при тоа нема Случај на Виша Сила, Продавачот ќе му плати на Купувачот сума еднаква на производот од разликата помеѓу договорената цена за природниот гас според Договорот и цената за која Купувачот може да набави природен гас на пазарот (доколку е повисока), и целата количина на неиспорачан природен гас. 
Таквата цена ќе биде утврдена на комерцијално разумен начин, заедно со релевантните и комерцијално разумни трошоци и останатите комерцијално разумни документирани трошоци.
(2) Доколку Купувачот не успее да ја преземе целата количина или дел од количината на природниот гас според Договорот, а при тоа нема Случај на Виша Сила, Купувачот ќе му плати на Продавачот сума еднаква на производот од разликата помеѓу договорената цена за природниот гас според Договорот и најниската цена по која Продавачот може да го продаде природниот гас на пазарот, и количината на непреземениот природен гас.
Таквата цена ќе биде утврдена на комерцијално разумен начин, заедно со релевантните и комерцијално разумни трошоци и останатите комерцијално разумни документирани трошоци. 





XII. УСЛОВИ ЗА РАСКИНУВАЊЕ НА ДОГОВОРОТ
Член 12
(1) Кога една од договорните страни нема да ја исполни својата обврска, другата договорна страна може да бара исполнување на обврските или да го раскине Договорот, а во секој случај има право на надомест на штета.	
(2) Измени и дополнувања на Договорот можат да се вршат со заедничка согласност на договорните страни по писмен пат.
(3) Договорната страна која бара измена и/или дополнување е должна своето барање до другата страна да го достави во писмена форма.
(4) Одредбите од овој договор можат да се изменат и/или дополнат со склучување на договор за изменување и дополнување на основниот договор или со Анекс на Договорот.
(5) Дополнувањата и измените на овој договор се важечки ако се направени во писмена форма и ако се потпишани од двете договорни страни.
XIII. ВИША СИЛА
Член 13
(1) Ниту една од договорните страни нема да биде одговорна, ако до неисполнување на овој Договор дошло заради Виша сила. Ако една од договорните страни е спречена заради Виша сила, должна е во рок од 24 часа писмено да ја извести другата страна со наведување на причините за Вишата сила и по можност обезбедување на соодветни докази. По отстранување на Вишата сила Договорот може да се реализира по потреба со заеднички прифатено дополнување или истиот да се раскине.

XIV. ЗАВРШНИ ОДРЕДБИ
Член 14
(1) Овој договор е составен во 4 (четири) идентични примероци, од кои секоја страна задржува по 2 (два) примерок.

